Studiile efectuate arată că prin optimizarea meticuloasă a sistemelor de aer comprimat s-ar putea economisi mai mult de 30% din costurile medii cu producerea aer comprimat din întreaga industrie europeană. Aproximativ 70 până la 80% din aceste economii ar proveni din reducerea consumului de energie. Ca urmare a creșterii continue a prețurilor la energia electrică, este mai important ca niciodată ca utilizatorii să determine și să implementeze cea mai eficientă soluție de aer comprimat pentru afacerea lor. Folosind calculul de optimizare inclus in KESS ( sistemul KAESER de economisire a energiei) este posibil să se compare diferite soluții de sisteme pentru aplicația specifică a utilizatorului și să fie identificată cea mai eficientă soluție. Pentru sistemele noi, la baza acestui calcul stă chestionarul standard completat corespunzător. Pentru sistemele deja existente, calculul se bazează pe caracteristica profilului zilnic stabilit prin analiza cererii de aer comprimat (ADA).